Domnule primar si stimati consilieri ai localitatii Teius,

 Am inteles ca doriti/nu doriti sa faceti unele investitii in infrastructura si viata culturala a orasului Teius. Pentru aceste dorinte/nedorinte este nevoie de bani sau obraz gros (pentru cei care nu vor aceste investitii sau fac acuzatii nefondate). Oricum ceea ce este nevoie in Teius se poate realiza doar cu colaborarea intre institutiile locale, primarie si consiliu local. Aceasta colaborare poate avea loc doar daca uitam pentru moment ca facem parte din partide politice diferite, si sa ne amintim ca suntem cetateni ai orasului Teius.

 Pe vremea cand PNL era aliat cu PSD, s-a putut colabora intre persoanele inscrise in aceste partide. Acum ca PNL s-a separat de PSD si a absorbit PDL, si la nivel central exista dispute, reprezentantii locali ai acestor partide au decis sa duca lupta la un nivel care ne afecteaza pe noi, toti teiusenii. Cu greu ma abtin sa nu urlu cand cand vad ca Mirel Halalai, Adriana Cristea + ceilalti consilieri locali ii copiaza pe cei de la Bucuresti (lor nu le pasa de Teius). La nivel central este normal sa existe dispute pentru ca un ardelean, un oltean si un moldovean nu gandesc la fel si fiecare isi apara interesele, dar la nivelul orasului Teius toti sunt ardeleni, si ar trebui sa gandeasca pentru binele orasului.

 Sa nu uitam totusi ca voi, cei care trimiteti aceste scrisori, nu ati ajuns acolo prin concurs, ati ajuns la conducerea orasului prin votul meu si prin votul altora, hai sa zicem votul nostru, al cetatenilor Teiusului. Va rog din suflet sa incetati cu trimiterea acestor scrisori. Am patru motive sa va cer asta:

1. Nu este ECOLOGIC sa trimiti scrisoare pe hartie la peste 1800 de adrese din Teius (de doua ori)
2. Nu este ECONOMIC. Am facut un calcul, si doar hartia a costat peste 100 de lei + plata personalului, sa imparta acele scrisori in tot orasul + tusul folosit pentru listarea acestor scrisori + curentul electric. M-as mira daca listarea nu s-a facut la primarie.
3. Scrierea acestor scrisori necesita timp, TIMP PIERDUT pentru ca oamenii arunca scrisorile, de cele mai multe ori fara sa le citeasca.
4. Sunteti alesi locali, nu clovni la circ.

Am trimis aceasta scrisoare presei judetene pentru ca nu imi permit sa listez peste 1800 de scrisori, ca sa le trimit tuturor cetatenilor orasului Teius. Acesta nu este un atac la adresa nimanui, este doar un semnal de alarma, ca sa eficientizam managementul local. Eu am votat oameni seriosi si cu integritate, sau aceasta a fost doar imaginea pe care ne-ati lasat-o cu ocazia alegerilor locale?

Cu stima, un cetatean al orasului Teius, pe care dumneavoastra il reprezentati.